Aan Britse kant was Generaal-majoor Sir George Pomeroy Colley die opperbevelvoerder van die Britse magte in Suid-Afrika, asook die goewerneur van Natal en Hoë Kommissaris oor die Britse Kolonies in Suidelike Afrika, 'n briljante man met 'n uitstekende militêre rekord en voormalige professor aan die Sandhurst Militêre Akademie in Engeland.
27 Februarie 1881 – Slag van Majuba: Dit was die laaste van hierdie vier militêre botsings tussen Groot-Brittanje en die Boere tydens die Eerste Vryheidsoorlog. Die groot oorwinning deur die Boere het die Britte gedwing om Transvaal weer sy vryheid te gee.
Die Slag van Majuba was ‘n verwoestende veldslag en die Britse ryk is tot in sy fondamente geskud. Naas Bloedrivier is dit die belangrikste gebeurtenis vir die Afrikanervolk in sy stryd vir Vryheid. Na Majuba is met vredesonderhandelinge begin en is daar op 21 Maart 1881 'n vredesooreenkoms geteken.